open-index/open-wikipedia-markdown huggingface dataset:
Վալդես (թերակղզի)

**Վալդես թերակղզի** (), թերակղզի Արգենտինայում, որի ափերը ողողում են Ատլանտյան օվկիանոսի ջրերը։ Վարչականորեն ներառված է Արգենտինայի Հանրապետության Չուբուտի երկրամասի կազմի մեջ։ Ընդհանուր տարածքը կազմում է 3625 քառակուսի կմ։

1999 թվականին ներառվել է Արգենտինայում ՅՈւՆԵՍԿՕ-ի Համաշխարհային ժառանգության օբյեկտների ցանկում որպես բնական արգելավայր։ Համարվում է Հարավային Ամերիկայի ամենացածր կետը՝ -40 մետր ցուցանիշով։

## Աշխարհագրություն
Արգենտինայի արևմուտքում գտնվող Վալդես թերակղզին երք կողմերից ընկղմված է Ատլանտյան օվկիանոսի ջրերի մեջ։ Թերակղզու տարածքում խոշոր բնակավայրեր գոյություն չունեն։ Վալդեսի շրջակայքում գտնվող նշանավոր քաղաքներից է Պուերտո Մադրին, իսկ առհասարակ, թերակղզու վրա ընկած ամենախոշոր բնակավայրը Պուերտո Պիրամիդես փոքրիկ ավանն է։

Ընդհանրապես, կղզու հիմնական հարթավայրերն օգտագործվում են ոչխարներին և այլ անասուններին արածացնելու նպատակներով։

Թերակղզու տարածքը նշանավորվում է աղի լճերի առատությամբ։ Այս լճերից մեկը գտնվում է ծովի մակարդակից մինչև 40 մետր խորության վրա և համարվում է Արգենտինայի և ամբողջ Հարավային Ամերիկա մայրցամաքի ամենացածր իջվածքը։

## Կենդանական աշխարհ
Վալդես թերակղզու ափամերձ հատվածը նշանավորվում է ծովային կաթնասունների աննախադեպ առատությամբ։ Այդ թվին են պատկանում հարավային ծովառյուծները, ծովափղերը և փոկերը։ Հարավային հարթ կետերի կարելի է հանդիպել Գոլֆո Նուեբոյում և Գոլֆո Սան Խոսեում։ Վերջիններս համարվում են մայրցամաքային Պատագոնիայի և Վալդես թերակղզու ցամաքային հատվածի բաժանարար սահմանը։

Բեղավոր կետերը տեսանելի միջին խորություններին մոտենում են մայիս-դեկտեմբեր ամիսներին՝ հիմնականում կաթնասունների ծննդաբերության շրջանում։ Դա պայմանավորված է այն հանգամանքով, որ Վալդես թերակղզու ափամերձ հատվածներում ջուրը համեմատականորեն ավելի խաղաղ ու հանգիստ է։

Թերակղզու ցամաքային հատվածում տարածված են նանդու ջայլամներ, հարավամերիկյան ուղտայծեր, հարավամերիկյան գորշ աղվեսներ, զրահակիրներ և պատագոնական մարաներ։ Թերակղզում բնակվում են նաև թռչունների մեծ կենսաբազմազանություն։ Միջին հաշվարկներով Վալդես թերակղզում տարածված են 181 տեսակի թռչուններ, որոնցից 66-ը՝ բնաշխարհիկ չեն (սեզոնային բնակություն)։

## Պատկերասրահ
 
File:Peninsula Valdes, Wildlife 1.jpg|
File:Peninsula Valdes 2 Wildlife.jpg|
File:Peninsula valdes , Wildlife 3.jpg|
File:Peninsula Valdes Wildlife 5.jpg|
File:Peninsula Valdes Wildlife, 6.jpg|
File:Peninsula Valdes Wildlife 7.jpg|
File:Peninsula Valdes Wildlife 8.jpg|
File:Peninsula Valdes Wildlife 9.jpg|
 

## Տես նաև
* Հարավային Ամերիկա
* Պատագոնիա

## Ծանոթագրություններ

## Արտաքին հղումներ
* 
* 
* 

Կատեգորիա:Արգենտինայի թերակղզիներ
Կատեգորիա:Համաշխարհային ժառանգություն Արգենտինայում
Կատեգորիա:Հարավային Ամերիկայի աշխարհագրություն
Կառլոս Մարիա դե Ալվեար

**Կառլոս Մարիա դե Ալվեար ** (, ), արգենտինացի զիվորական և քաղաքական գործիչ, գեներալ։ 1815 թվականի Լա Պլատայի միացյալ գավառների ռազմաօդային ղեկավար։

## Կենսագրություն
Ալվեարը կրութություն է ստացել Բուենոս Այրեսում և Անգլիայում։ 1806-1811 թվականներին ծառայել է Իսպանիայի թագավորական բանակում, մասնակցություն է ունեցել Նապոլեոնի դեմ պատերազմում։ 1812 թվականին Ալվեարը Խոսե Սան Մարտինի հետ միասին վերառնում է Բուենոս Այրես, որտեղ մեծ դեր էր խաղում արգենտինական ժողովրդի անկախության համար մղվող պատերազմում։ 1813 թվականին եղել է  Լա Պլատայի միացյալ գավառների նախագահ և մշակում է երկրի սահմանադրություն։ 1814 թվականին գլխավորում է Բուենոս Այրեսի հայրենասերների ճակատը, որոնք հարկադրված էին Մոնտեվիդեոյում անձնատուր լինեին իսպանացի ռոյալիստներին։

1815 թվականին հունվարի 9-ին Ալվեարը զբաղեցնում է Լա Պլատայի միացյալ գավառների օդային ուժերի ղեկավարի պաշտոնը։ Կառլոս Մարիա դե Ալվարեսի նոր կառավարություն ձևավորելու ձգտումը վերջինիս բերում է ձախողման։

Ալվեարը շուտով փախուստի է դիմում Արգենտինայից և 1821 թվականի համաներումից հետո միայն վերադառնում հայրենիք։ Դրանից հետո զբաղեցնում է ԱՄՆ-ի դեսպանի (1824 և 1838) պաշտոնը, ռազմական և ռազմածովային ուժերի նախարարի պաշտոնը։ 1826-1828 թվականներին ղեկավարել է արգենտինական զորքերը արգենտինա-բրազիլական պատերազմում։

## Ծանոթագրություններ

## Արտաքին հղումներ
* Սովետական պատմական հանրագիտարանում

Կատեգորիա:Արգենտինայի քաղաքական գործիչներ
Կատեգորիա:Արգենտինացի պետական գործիչներ
Կատեգորիա:Արգենտինացի ռազմական գործիչներ
Պատկուլի դաստակերտ

**Պատկուլի դաստակերտ** (), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1854 թվականին։ Տարածաշրջանային նշանակության մշակութային ժառանգության օբյեկտ է։ Գտնվում է Սրեդնյայա փողոցի 8 հասցեում։ Դաստակերտի համալիր կազմում ընդգրկված է նաև Մալայա փողոցի 13 հասցեի կողաշենքը։

## Պատմություն
19-րդ դարի սկզբում ներկայիս տան տեղում եղել է պալատական սպասավոր Տերենտևի վերնահարկով փայտե տունը։ 1848 թվականին տարածքի սեփանակատերն է դարձել Մարիա Ալեքսանդրովնա Պատկուլը։ Նոր փայտե տան շինարարությունը սկսվել է 1854 թվականին Իպպոլիտ Մոնիգետտիի նախագծով, շինարարությունը ղեկավարել է Ի. Ա. Վիդովը։ Հին տունը միաժամանակ տեղափոխվել է Մալայա փողոցում գտնվող տարածքի մյուս ծայր և դարձել դաստակերտի կողաշենք։ Դաստակերտի շուրջը տեղադրվել է փայտե ցանկապատ դարպասներով։ Կողաշենքը կառուցվել է 1881 թվականին, ճարտարապետ Ն. Ս. Նիկինինի նախագծի համաձայն կիսավերնահարկը վերակառուցվել է ամբողջական երկրորդ հարկի։

Հայրենական մեծ պատերազմից հետո գլխավոր տանը տեղավորվել է թիվ 2 մանկապարտեզը, այնուհետև` սթափարանը։ Ներկայումս շենքը զբաղեցնում է Պուշկինի շրջանի բնակարանային գործակալությունը։ 1970-ական թվականներին տարածքի խորքում կառուցվել է բնակելի բազմաբնակարան շենք, որը խախտել է նախկին դաստակերտի պլանավորումը։ Չի պահպանվել նաև դարպասներով ցանկապատը։ 1990-2000-ական թվականներին շրջակայքում կառուցվել են 5 նոր տներ։ 2012 թվականի սեպտեմբերին քանդվել է բացահայտված մշակութային ժառանգության օբյեկտի կարգավիճակ ունեցող կողաշենքը։ Տունը վերակառուցվել է 2015 թվականին, բայց միայն արտաքին շերտն է մնացել փայտյա, տունը կառուցվել է աղյուսից։

## Ճարտարապետություն
Տունն ասիմետրիկ է։ Այն նախատեսված է ամռանն ապրելու համար։ Ունի պատուհաններ, դիրքն այնպես է, որ ցերեկը լուսավորվում է արևի լույսով։ Պատուհանների ձևն ու դիրքն ազատ են և բազմազան։ Ճակատային ձևավորումն ընդօրինակում է քարի ճարտարապետության տեխնիկան։ Տունը ունի մի քանի էրկերներ, պատշգամբներ, անկյունային կիսավերնահարկ։ Ճակատային մասում կա հարուստ փորագրված դիզայն։ Պահպանվել են նաև շքամուտքի ինտերիերները՝ շրջակալներով դռները, սվաղված ֆրիզները, քիվերը։

## Պատկերասրահ

Дом Паткуль М. А. (вид со стороны двора).jpg
Pushkin 45 (7301908702).jpg
Дом Паткуль М.А. 2.jpg
Дом Паткуль М. А., левая часть.jpg


## Ծանոթագրություններ

## Արտաքին հղումներ
* 
* 

Կատեգորիա:1854 հիմնադրումներ
Կատեգորիա:Պուշկին քաղաքի շենքեր և կառույցներ
Հոուփ Դևիս

**Հոպ Դևիս** (, ), ամերիկյան թատրոնի և կինոյի դերասանուհի, «Էմմի», «Թոնի» և «Ոսկե գլոբուս» մրցանակների դափնեկիր։

## Կարիերա
Դևիսը 1990 թվականին կատարել է իր նորամուտը կինոյում՝ կատարելով ոչ մեծ դեր «Կոմայի մեջ գտնվողները» ֆիլմում։ Նույն թվականին նա նկարահանվել է «Տանը մենակ» կատակերգությունում։ Հետագայում նա հաջողությունների է հասել «Ցերեկային ճանապարհորդներ» և «Հաջորդ կանգառը՝ հրաշքների աշխարհ» ֆիլմերում կատարած գլխավոր դերերով։ 2009 թվականին նա ստացել է «Թոնի» մրցանակ «Կոտորածի աստվածը» ներկայացման մեջ իր դերակատարման համար։

2000 թվականին Դևիսն արժանացել է կինոքննադատների ուշադրությանը «Շմիդտեի մասին», «Ատամնաբույժի գաղտնի կյանքը» և «Ամերիկյան շքեղություն» ֆիլմերում կատարած դերերի շնորհիվ։ Վերջինում կատարած դերի համար նա ներկայացվել է «Ոսկե գլոբուս» մրցանակի։ Հաջորդ մի քանի տարիների ընթացքում նա կատարել է փոքր դերեր տարբեր ֆիլմերում։ 2010 թվականին ներկայացվել է «Էմմի» և «Ոսկե գլոբուս» մրցանակների «Հատուկ հարաբերություններ» ֆիլմում Հիլարի Քլինթոնի դերի համար։ Նախկինում նա ներկայացվել էր «Էմմի» մրցանակի «Հիվանդները» ֆիլմի համար։ Դևիսը կատարել է գլխավոր դերեր մի քանի սերիալներում՝ «Վերջին ժամկետը», «Վեցը» և «Նվիրվածություն»։ Նա կատարել է երկրորդ պլանի դերեր HBO-ի «Միլդրեդ Փիրս», «Լուրեր» նախագծերում և «Ամերիկյան հանցագործություն» անթոլոգիայի երկրորդ եթերաշրջանում։

## Անձնական կյանք
Դևիսը ամուսնացել է դերասան Ջոն Պատրիկ Ուոքերի հետ։ Նրանք ունեն երկու երեխա։

## Ֆիլմագրություն
### Ֆիլմեր

## Հեռուստատեսություն

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի ամերիկացի դերասանուհիներ
Հիսուսի միաբանությունները գուարանի հնդկացիների երկրում

**Հիսուսի միաբանությունները գուարանի հնդկացիների երկրում** (), ուշ միջնադարում կաթոլիկ եկեղեցին ու Հռոմի պապի իշխանությունը մեծարելու համար ստեղծված կազմակերպություններ Նոր աշխարհում։

Ներկայումս ընդգրկված են Բրազիլիայում և Արգենտինայում ՅՈւՆԵՍԿՕ-ի Համաշխարհային ժառանգության օբյեկտների ցանկում։

1983 թվականին՝ ՅՈւՆԵՍԿՕ-ի յոթերորդ նստաշրջանում, հնդկացիական գուարանի ցեղերի երկրում գտնվող Հիսուսի միաբանությունները ներառվում են Համաշխարհային ժառանգության ցանկի մեջ։ Դրանք են՝

* Սան Իգնասիո Մինի, (, Արգենտինա)
* Սանտա Անա (, Արգենտինա)
* Նուեստրա սենյորա դե Լորետո (, Արգենտինա)
* Սանտա Մարիա լա Մայոր (, Արգենտինա)
* Սան Միգել դաս Միսոյշ (, Բրազիլիա)

Հարավային Ամերիկայի այս տարածքում Հիսուսի միաբանությունների ստեղծման նպատակը մերօրյա Բրազիլիայի, Արգենտինայի և Պարագվայի տարածքում ապրող գուարանի հեթանոս և տոտեմիստ հնդկացիական ցեղերին կաթոլիկ քրիստոնյա դարձնելն էր։ Ճիզվիտները ընդունում էին, որ որ լավ նպատակը արդարացնում է ամենակեղտոտ միջոցները։

## Տես նաև

* Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

Կատեգորիա:Համաշխարհային ժառանգություն Արգենտինայում
Կատեգորիա:Համաշխարհային ժառանգություն Բրազիլիայում
Կատեգորիա:Արգենտինայի մշակույթ
Սանտա Անա (միաբանություն)

**Նուեստրա Սենյորա դե Սանտա Անա** (), կամ պարզապես **Սանտա Անա**, գուրարանի հնդկացիական ցեղերի հողերում ստեղծված ճիզվիտական միաբանություն։ Գտնվում է ժամանակակից Արգենտինայի Հանրապետության Միսյոնես երկրամասի տարածքում։

Սա 17-րդ դարում կաթոլիկ կոնկիստադորների կողմից հնդկացիական ցեղերի բնակավայրերում հիմնած հակալյութերական ճիզվիտական միաբանություններից մեկն է, որն առավել հայտնի է որպես Սանտա Անայի Հիսուսի միաբանություն։ Այն հիմնադրվել է 1633 թվականին։

Իսպանական կայսրության հպատակ տարածքներում Հռոմի պապի իշխանության կորուստից հետո Սանտա Անայի միաբանությունը լքվել է։ Միաբանության ավերակները ՅՈւՆԵՍԿՕ-ի 1983 թվականի նստաշրջանում ներառվել է Արգենտինայում Համաշխարհային ժառանգության օբյեկտների ցանկում։

## Տես նաև

* Հիսուսի միաբանությունները գուրարանի հնդկացիների երկրում
* Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

Կատեգորիա:Համաշխարհային ժառանգություն Արգենտինայում
Կատեգորիա:Ճիզվիտական միաբանություններ
Պեդրո դե Մենդոսա

**Պեդրո դե Մենդոսա** (, *), իսպանացի կոնկիստադոր, ադելանտադոյի կոչումով։

## Կենսագրություն
Մենդոսան սերում է Ալմերիայում ապրող հարուստ ընտանիքից։ Նա պայքարել է Իտալիայում, ներկա է եղել Հաբսբուրգի թագավոր Շառլ V-ի դատավարությանը և կազմակերպել տասնմեկ նավերի լավ հագեցած արշավախումբ դեպի Հարավային Ամերիկա։ 1534 թվականին նշանակվել է Իսպանիայի գաղութի` Նոր Անդալուզիայի առաջին նահանգապետ։ Ռիո դե Ժանեյրոյի նավահանգստում կանգ առնելուց հետո նա հասավ Լա Պլատայի բերանը, որտեղ 1536 թվականին հիմնել է Բուենոս Այրեսի գաղութը։ Գաղութի որոշ բնակիչներ ավելի ուշ ներխուժեցին Պարանյա և Պարագվայ, հիմնելով Ասունսիոն գյուղ։ Տեղացի հնդիկների կողմից Բուենոս Այրեսում տեղի ունեցած բազմաթիվ հարձակումների պատճառով Մենդոսան որոշեց հեռանալ մայրցամաքից և վերադառնալ Իսպանիա, բայց մահացավ ճանապարհին։

## Մենամարտ Ռիո դե լա Պլատայի երկայնքով
Պլատա գետի ափին, իսպանացիները հանդիպեցին մոտավորապես երեք հազար տեղացիների մի խմբի, որոնք ցրված էին շրջակա տարածքի շրջանում:Նրանք իրենց կոչում էին
«Կուառենդիս», որոնք իրենց հետ կիսեցին իրենց սնունդը։ 
Չնայած դրան, իսպանացիները շուտով գերի են վերցնում բնիկներին, այսպիսով վերջ դնելով հարաբերություններին սպիտակ մարդկանց հետ և հեռանում են իսպանական բնակավայրից։ Հանկարծակի թշնամանքից զայրացած Մենդոսան իր եղբորը ուղարկում է տեղական բնակչության դեմ ուժ գործադրելու։ Թեև հարյուրավոր բնիկներ սպանվեցին, Մենդոսայի եղբայրը նույնպես սպանվեց։ Տեղացիները այդ արյունալի ճակատամարտից հետո դուրս եկան և վերականգնվեցին, բայց պայքարը շատ ծախսատար եղավ իսպանացիների համար։

## Դժվարություններ
Կոլոնիստների քաղաքը շրջապատված էր ցեխից պատրաստված 1 մետրանոց  հաստ մակերևույթ ունեցող պատով։ Ամեն անգամ երբ անձրևում էր պատն ամբողջությամբ քանդվում էր, սակայն գաղութի բնակիչներն ունեին ևս մեկ խնդիր` սով։ Սննդամթերքն ի վերջո դարձավ սակավ և  բնակիչները ստիպված սնվում էին առնետներով, մկներով, օձերով, մողեսներով և նույնիսկ մահացածների մարմիններով։ Բացի այս դժվարություններից, ձևավորվեց բնիկների կոալիցիա։ Նրանք կրկին ու կրկին հարձակվում էին քաղաքի վրա, բազմիցս ամբողջությամբ այրելով։  Սիֆիլիսից դեռևս տառապելով, Մենդոսան  Խուան դը Ալոյասին նշանակում է որպես կապիտան գեներալ։ Ալոյասը լուծում է խնդիրները, տեղացիներին քշելով դեպի Պառանա գետ։ Նրանք հաղթեցին Գուարանին և նրանց հետ կնքեցին բարեկամության պայմանագիր։ 1537 թվականին Ալոյասը գտնում է Ասունսկոնի քաղաքը (ներկայիս Պարագվայը)։

## Ծանոթագրություններ

## Արտաքին հղումներ
* 

Կատեգորիա:Կոնկիստադորներ
Կատեգորիա:Բուենոս Այրես
Կատեգորիա:Քաղաք հիմնադրած անձինք
Կատեգորիա:Իսպանացի ճանապարհորդներ
Կատեգորիա:Ռազմական գործիչներ
Անխելես Բալբիանի

**Անխելես Բալբիանի Մորեա** (, ), արգենտինացի դերասանուհի և մոդել, առավել հայտնի է դարձել Ֆելիսիտաս Միտրե դերով «Խռովարար հոգի» հեռուստասերիալում։

## Վաղ տարիներ
Անխելեը ծնվել է 1982 թվականի օգոստոսի 7-ին Բուենոս Այրեսում (Արգենտինա)։ Մոդել է աշխատել երեք տարի։ 2011 թվականի սեպտեմբերի 9-ին Բալբիանին սովորել է Բուենոս Այրեսի Դրամատիկական արվեստի համալսարանում, երբ «Խռովարար հոգի» հեռուստասերիալում ձեռք բերեց առաջին դերը։

## Հեռուստատեսական կարիերա
2002 թվականին Անխելեսը Կրիս Մորենի «Խռովարար հոգի» հեռուստասերիալում ստացավ առաջին դերը։ Այդ դերի շնորհիվ Բալբիանին դարձավ հանրաճանաչ դերասանուհի շատ երկրներում, որոնցից էին Արևելյան և Հարավային Եվրոպայի երկրները, ինչպես նաև Իսրայելը և Լատինական Ամերիկան։

«Խռովարար հոգի» հեռուստասերիալի մեկ էպիզոդում նա երգում էր Erreway խմբի «Inmortal» երգը։ Անխելեսը նաև եղել է պարուհի Erreway-ի համերգներում։

2004 թվականին Անխելեսը Կրիս Մորենի Ֆլորիսյենտա սերիալում խաղում էր Սոֆիայի դերը։ Հետո նա ընդմիջում կատարեց իր կարիերայում ամուսնության և ծննդաբերության համար։

## Սեփական կյանք
Բալբիանի ծնողները բաճանվեցին, երբ նա ինը տարեկան էր, իսկ մայրը հետո ամուսնացավ այլ տղամարդու հետ։ Բալբիանին ունի ավագ քույր, ավագ եղբայր, և երկու կրտսեր եղբայր։

Անխելես Բալբիանին 2007 թվականի հունիսի 16-ին Բուենոս Այրեսում ամուսնացել է Ֆելիկս Մալյոնեի հետ։ 2007 թվականին զույգը ունեցավ տղա։

Բալբիանին ներկա ժամանակ ավարտում է ժուռնալիստիկայի ուսումը։

## Ֆիլմագրություն
* Խռովարար հոգի (2002—2003), Ֆելիսիտաս Միտրե
* Ֆլորիսյենտա (2004), Սոֆիա

## Ծանոթագրություններ

## Արտաքին հղումներ
* Անխելես Բալբիանի TV.com-ում

Կատեգորիա:Արգենտինացի դերասանուհիներ
Կատեգորիա:Արգենտինացի երգչուհիներ
Կատեգորիա:Արգենտինացի մոդելներ
Ռեբեկա Ռիթենհաուս

**Ռեբեկա Ռիթենհաուս** (, ), ամերիկյան դերասանուհի։ Ռիթենհաուսը ծնվել և մեծացել է Կալիֆորնիա նահանգի Լոս-Անջելես քաղաքում։ Բակալավրի աստիճանով ավարտել է Փենսիլվանիայի համալսարանը։ 2014 թվականին առաջին անգամ հրապարակայնորեն հայտնվել է հեռուստատեսությունում` նկարահանվելով Showtime «Սիրեկանները» սերիալի պիլոտային սերիայում։ Ավելի ուշ ստացել է մշտական դեր Fox հեռուստաընկերության «Կարմիր ապարանջանները» սերիալում, որի նկարահանումները դադարեցվեցին առաջին եթերաշրջանից հետո։ 2015 թվականից Ռիթենհաուսը ստացավ կնոջ հիմնական դեր ABC հեռուստաընկերության «Արյուն և նավթ» հեռուստասերիալում։

2015 թվականին հարաբերությունների մեջ է եղել ամերիկյան դերասան Չեյզ Քրոուֆորդի հետ, որի հետ նկարահանվել է «Արյուն և նավթ» հեռուստասերիալում։

## ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Փենսիլվանիայի համալսարանի շրջանավարտներ
Կրոնը Իտալիայում

Ըստ *[[Eurobarometer]]*-ի 2005 թվականի հարցման տվյալների, Իտալիայի բնակչության 74 %-ը հավատում է Աստծուն։

## Քրիստոնեություն
Քրիստոնեական դավանանքների շարքում ամենախոշորներն են՝

# Հռոմի կաթոլիկ եկեղեցին,
# Իտալիայում Աստծո ասամբլեան,
# Ուղղափառությունը,
# Իտալիայում ավետարանչական եկեղեցիների ֆեդերացիան,
## Ուոլթենսսը,
## Լյութերականությունը,
## Բապտիստները,
## Հիսունականները
## Յոթերորդ օրվա ադվենտիստը։

### Կաթոլիկություն

2003 թվականի մարտի 31-ի տվյալներով Հռոմի կաթոլիկ եկեղեցու ծխերի թիվը կազմում է 57 610 000-55 752 000 մարդ (Իտալիայի բնակչության մոտ 96,77 %-ը)։ Նրանցից ակտիվ են 33-38 %-ը, իսկ կաթոլիկների 10 % մասնակցում են եկեղեցական ծառայության։

Իտալիայի տարածքում գոյություն ունի 228 թեմ և 25.682 հռոմեակաթոլիկական եկեղեցու ծխականներ։

## Այլ

### Եհովայի վկաներ
2008 թվականի տվյալներով Իտալիայում հաշվվում է մոտ 430.890 Եհովայի վկա, նրանցից 237 738 քարոզիչներ են։ Նրանք միավորված են 3.120 միավորներում։

Աստվածաշնչի հետազոտողների մեծամասնությունը Իտալիայում երկպառատկությունից հետո անցել են Ռութերֆորդի կողմը։ 1925 թվականին Իտալիայում եղել է Ռուտերֆորդի 150 հետևորդ։ Իտալիայում առաջին կոնգրեսը կայացել է 1925 թվականին, Պիներոլոյում։

### Աստվածաշնչի հետազոտողներ
Իտալիայում Աստվածաշնչի առաջին հետազոտողները հայտնվել են 1903 թվականին։ Աստվածաշնչի հետազոտողների առաջին ժողովը կայացել է 1908 թվականին, Պիներոլոյում։

Այժմ Իտալիայում հաշվվում է Աստվածաշնչի հետազոտողների մի քանի եկեղեցի՝ Chiesa del Regno di Dio, La Chiesa Cristiana Millenarista, La Dawn Bible Students Association:

## [[Բուդդայականություն]]
Իտալիայում գոյություն ունի բուդդայականության երեք դպրոց.

* Թխերավադա
* Մախայանա
* Վաջրայանա

Միասին նրանք կազմում են Իտալական Բուդդայական միաբանությունը (Unione Buddhista Italiana, UBI, ԻԲՄ)։ ԻԲՄ-ն հիմնադրվել է 1985 թվականին Միլանում։ Սակայն Իտալիայի կառավարությունը երկար ժամանակ այս միությանը լուրջ չէր վերաբերվում։ Ճանաչում այն ստացել է միայն 1991 թվականին։ Նույն ժամանակ ստեղծվել է «Սոկա Հաքքայ» համալսարանը (Istituto Italiano Buddista: SGI-Italia), որը ներկայացնում էր իրենից Նիթիրեն Բուդդիզմ։
Համալսարանը հիմնադրվել է 1988 թվականին, իսկ ճանաչվել է պետության կողմից միայն 2000 թվականին։ Unione Buddhista Italiana տվյալներով Իտալիայում կա մոտ 60000 բուդդիստ (բնակչության մոտ 0.1%), նրանցից 10000-ը գաղթականներ են։

## Ծանոթագրություններ

## Գրականություն

* Introvigne M.,  Zoccatelli P. Enciclopedia delle religioni in Italia. Torino: Elledici, 2013. 1240 p.
* Obadia Lionel, *Il buddhismo in occidente*, Bologna, Il Mulino, 2009. ISBN 88-15128-66-2
* Maria Vighi (a cura di) *Le religioni nel mondo*, Istituto Geografico De Agostini, Novara 2006

Կատեգորիա:Կրոնն Իտալիայում
The End Of The F***ing World (հեռուստասերիալ)

**The End Of The F***ing World**, բրիտանական հեռուստասերիալ, համատեղված դրամա և սև հումոր ժանրերով։ Այն նկարահանված է Չարլզ Ֆորսմանի համանուն կոմիքսների հիման վրա։ 2017 թվականի հոկտեմբերի 24֊ին բոլոր ութ սերիաները ցուցադրվել են Channel 4 հեռուստաալիքով։ Այն նաև հասանելի է All 4 ծառայությունում։ Նեթֆլիքս ամերիկյան ընկերությունը 2017 թվականի վերջից սկսել է սերիալի միջազգային տարածումը։

## Սյուժե
### Առաջին եթերաշրջան
Սյուժեի կենտրոնում են երկու բարդ բնավորությամբ դեռահասներ՝ Ջեյմսը և Ալիսան։ Երկուսն էլ տասնյոթ տարեկան են։ Ջեյմսը, մանուկ հասակում ականատես լինելով մոր ինքնասպանությանը, փակ բնավորություն է ձեռք բերում, իրեն համարում է խելագար և վաղուց երազում է փոքր կենդանիների սպանելուց անցնել մարդ սպանելուն։ Ալիսան քմահաճ խռովարար է, ով իրեն ավելորդ է զգում իր մոր նոր ընտանիքում և փորձում է գտնել իր հորը, ով իրեն տարիներ առաջ լքել է։ Նրանք ծանոթանում են դպրոցում և երկուսով փախչում են` Ջեյմսի հոր մեքենայով։ Ջեյմսն իր հետ դանակ է վերցնում՝ հույս ունենալով հարմար պահի սպանել Ալիսային։

Շուտով մեքենան փչանում է, իսկ դատարկ տան սեփականատերը, որտեղ զույգը բնակություն է հաստատում, պարզվում է, որ սերիական մարդասպան է։ Երբ վերջինս հարձակվում է Ալիսայի վրա, Ջեյմսը նրան դանակով սպանում է։ Նրանք շարունակում են շարժվել այն ուղությամբ, որտեղ ապրում է Ալիսայի հայրը, սակայն հիմա նրանց փնտրում են երկու կին դետեկտիվներ։ Ճանապարհին նրանք ևս մեկ մեքենա են գողանում և տուրուդմփոց ստեղծում բենզալցակայանում, երբ սեփականատերը փորձում էր նրանց ոստիկանություն հանձնել։ Ալիսայի ազդեցության տակ Ջեյմսը աստիճանաբար փոխվում է։ Սերիաներից մեկում, երբ նա նստած է ոստիկանական բաժանմունքում, մտածում է, որ այլևս չի ցանկանում խենթ լինել։ Ջեյմսը սերիաներից մեկում ասել է, որ «Ալիսան ինձ ստիպեց զգալ»։

Երբ Ալիսան գտնում է հորը ծովափնյա տանը, նրանք երկուսն էլ ուրախանում են։ Սակայն շուտով պարզվում է, որ իր հայրը թմրավաճառ է և որ ևս մեկ ընտանիք և փոքր տղայի է միայնակ թողել։ Ջեյմսը հասկանում է, որ բենզալցակայանում կատարվածը նկարահանված է եղել, և որ իրենց շուտով կգտնեն։ Երկուսն էլ որոշում են հեռանալ Ալիսայի հոր նավակով, սակայն չեն հասցնում։ Քննիչներից մեկը նրանց գտնում է ծովափնյա տանը, և քանի որ այդ օրը Ջեյմսի 18-ամյակն է, նա համոզում է նրան, որպեսզի հանձնվի, հակառակ դեպքում իրենց համար ավելի վատ կլինի։ Հասկանալով, որ իրենց վաղ թե ուշ կձերբակալեն՝ Ջեյմսը որոշում է ձևացնել, որ Ալիսային առևանգողն է և ամբողջ մեղքը իր վրա վերցնել։ Նա փախչում է իրեն հետապնդող ոստիկաններից դեպի ծովափ։ Իր վերջին միտքը սա է՝ «Այսօր ես 18 տարեկան եմ, և ինձ թվում է, որ այժմ հասկանում եմ, թե ինչ նշանակություն ունեն մարդիկ միմիյանց համար»։ Դրանից հետո էկրանը սևանում է և կրակոցի ձայն է լսվում։

## Դերերում

## Եթերաշրջաններ

## Ազդեցություն մշակույթի վրա
* Հեռուստասերիալը մեծ ազդեցություն է ունեցել և ոգեշնչման աղբյուր է հանդիսացել «The Last of Us Part II» խաղի համար։

## Ծանոթագրություններ

Կատեգորիա:2017 հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Նեթֆլիքսի բնօրինակ ծրագրեր
Ֆուտբոլի Ֆրանսիայի Սուպերգավաթ 2014

**Ֆուտբոլի Ֆրանսիայի Սուպերգավաթ 2014** (),  Ֆրանսիայի Սուպերգավաթի 19-րդ խաղարկումն է, որն անցկացվել է 2014 թ. օգոստոսի 2-ին Պեկին քաղաքում։ Չինաստանի մայրաքաղաքում առաջին անգամ էր խաղարկվում Ֆրանսիայի Սուպերգավաթը։

Միմյանց դեմ մրցում էին 2013/14 մրցաշրջանի հաղթող Պարի Սեն-Ժերմենը և գավաթակիր Գենգանը։

## Խաղ

## Ծանոթագրություններ

## Արտաքին հղումներ
* Պաշտոնական կայք  

Կատեգորիա:Ֆուտբոլի Ֆրանսիայի Սուպերգավաթ
Կուևա դե լաս Մանոս

**Կուեվա դե լաս Մանոս** (, թարգմանաբար՝ «ձեռքերի քարանձավ»), քարանձավային համալիր Արգենտինայի հարավային Սանտա Կրուս երկրամասի տարածքում՝ Պինտուրաս գետի ափին։ Քարանձավից հայտնաբերվել են հնագիտական և պալեոնտոլոգիական բազմաթիվ գտածոներ, որոնց մի մասում պատկերված են հնագույն հումանոիդի ձեռքեր։ Գտածոներից հնագույնների տարիքը կազմում է մինչև 13 000 տարի, որը համարվում է ռեկորդային ցուցանիշ տարածաշրջանային հնագիտությունում։

1999 թվականին ձեռքերի քարանձավն ընդգրկվել է Արգենտինայի Հանրապետությունում ՅՈւՆԵՍԿՕ-ի Համաշխարհային ժառանգության օբյեկտների ցանկի մեջ որպես մշակութային գլուխգործոց։

## Պատմություն
Քարանձավը և վերջինիս շրջակայքը դեռևս բազում դարեր առաջ բնակեցված են եղել հնագույն մարդկանցով։ Հիմնական տեղաբնիկները եղել են Պատագոնիայի հնդկացիների նախնինները, որոնք եվրոպացիների կողմից հայտնաբերվել են միայն 19-րդ դարում։ Քարանձավում հայտնաբերված վերջին պատկերները թվագրվում են մ․թ․ա․ 1-ին դարին։ Քարանձավի պատերի ժայռապատկերներն ունեն հանքային ծագում։ Պատկերների ստույգ տարիքը որրոշելու համար հնէաբաններն օգտագործել են քարայրում հայտնաբերված ոսկրային խողովակները, որոնց օգնությամբ էլ տեղաբնիկները զարդարել են քարանձավի պատերը։

Քարանձավի պատերի վրա պատկերված են հիմնականում դեռահաս տղաների ձեռքեր։ Ըստ հետազոտողների՝ Պատագոնիայի հնդկացիական ցեղերի շրջանում եղել է ծիսակատարություն, որի ժամանակ էլ մանկահասակ տղաները իրենց ձեռքի պատկերը դրոշմել են պատին։ Երեխան մեծանալուն պես ստիպված է եղել վերստին թողնել իր հասունացած ձեռքի ուրվագիծը սրբավայրում։

Հումանոիդի ձեռքի ուրվագծի պատկերներից զատ, քարանձավում առկա են որսորդական տեսարանների քերթվածքներ և ժայռապատկերներ։ Դրանց շնորհիվ հաստատվել է այն հանգամանքը, որ տվյալ ժամանակահատվածում Հարավային Ամերիկայի հնագույն բնակիչները որսորդության համար օգտագործել են բոլաս կոչվող հատուկ գործիքներ։ Պատկերները վկայում են նաև այն մասին, որ հնագույն հնդկացիները որսացել են ուղտայծեր, նանդու ջայլամներ և այլ կենդանիներ։

1999 թվականին՝ ՅՈւՆԵՍԿՕ-ի 23-րդ նստաշրջանում, Կուեվա դե լա Մոնսը ներառվել է Արգենտինայում Համաշխարհային ժառանգության օբյեկտների ցանկի մեջ։ Ըստ արգենտինացի սպելեոլոգների՝ քարանձավի շրջակայքում տեղի ունեցող հանքարդյունաբերական գործողությունների և զբոսաշրջիկների անվերահսկելի հոսքի պատճառով քարանձավի ժայռապատկերները կարող են հայտնվել ոչնչացման եզրին։

## Տես նաև
* Լասկո քարանձավ
* Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

Կատեգորիա:Արգենտինայի քարանձավներ
Կատեգորիա:Համաշխարհային ժառանգություն Արգենտինայում
Կատեգորիա:Քարանձավներ այբբենական կարգով
Քրիստիան դը Պորզամպարկ

**Քրիստիան դը Պորզամպարկ** (, ), ֆրանսիացի ճարտարապետ և քաղաքաշինարար։ 1994 թվականին արժանացել է Պրիցկերի ճարտարապետական մրցանակի։

## Կենսագրություն
Պորտզամպարկը ծնվել է 1944 թվականին Աֆրիկայում, ռազմական ինժեների ընտանիքում։ 1960-ական թվականներին Փարիզում գեղանկարչություն և ճարտարապետություն է ուսումնասիրել։ 1970 թվականին մասնակցել է նոր քաղաքների բնակիչների հոգեբանության ու սոցիոլոգիայի ուսումնասիրմանը։ Պորտզամպարկի առաջին նշանավոր աշխատանքը եղել է Մարն լա Վալեի և նրա ջրային աշտարակի նախագծման աշխատանքների մասնակցությունը։ Տասնամյակի վերջին նա աշխատել է Փարիզի 13-րդ շրջանի նախագծման աշխատանքներին։ Ի հակակշիռ ստանդարտացված բարձրահարկերի, որոնք գերիշխում էին փարիզյան նորակառույցների մեջ դեռևս Շառլ դը Գոլի և Ժորժ Պոմպիդուի ժամանակներից` Պորտզամպարկը ժխտում է միասնական պլանը` ստեղծելով տների մի քանի մոդելներ` հարկաբաժինների տարբեր դասավորություններով։

1980-ական թվականներին ճարտարպետն առաջ է քաշում «բաց թաղամասի» գաղափարը։ Բաց թաղամասը հիշեցնում է ֆրանսիացի քաղաքաշինարար Ժորժ Էժեն Օսմանի հռչակած սկզբունքը, որի համաձայն շենքերի ճակատամասերը պետք է զուգահեռ լինեն փողոցին, սակայն այս սկզբունքից տարբերվում է նրանով, որ դրանց անցումը մեկը մյուսին սահուն չի լինում։ Այս հատկությունը թույլ է տալիս բազմատեսակ շենքեր կառուցել, որոնք իրարից տարբերվում են բարձրությամբ, արտաքին տեսքով և գործառույթով։

Պորտզամպարկը ֆրանսիացի առաջին ճարտարապետն է, որ արժանացել է Պրիցկերի ճարտարապետական մրցանակի։

## Ոճ
Պորտզամպարկի ոճը կարելի է բնորոշել որպես պոստմոդեռնիզմի դրսևորում։ Ճարտարապետը պայքարում է հաստատված ավանդույթների դեմ այնտեղ, որտեղ հարկ է համարում` միաժամանակ օգտագործելով վերածննդի և մոդեռնիզմի ճարտարապետական փորձը։ Այդ պատճառով *[[New York Times]]* ամսագիրը Պորտզամպարկին անվանել է «ար-դեկո ոճի նախահայր», իսկ *Կոմերսանտ* թերթի մեկնաբանը` «չափավոր պոստմոդեռնական»։

Պորտզամպարկն աշխատել է տարբեր աշխարհամասերում` ամենուր կիրառելով իր գաղափարներն արդեն եղած ճարտարապետական համատեքստում։ Իր իսկ բառերով` Պորտզամպարկը մեծ տպավորություն է ստացել Ճապոնիայից։

Հաճախ ընդգծվում են Պորտզամպարկի նախագծած շինությունների հարմարավետությունն ու բնապահպանական առանձնահատկությունները։

## Կառույցներ
* 1971—1974 — Մարն լա Վալեի ջրմուղ աշտարակ
* 1984—1995 — Երաժշտաքաղաք, Փարիզ
* 1985—1987 — «Բոբուր» սրճարան, Փարիզ
* 1989—1991 — *Nexus II*, Ֆուկուոկա
* 1995—1999 — *LVMH* աշտարակ, Նյու Յորք
* 1995—2009 — Մասեն շրջան, Փարիզ
* 1997—2005 — Լյուքսեմբուրգի ֆիլհարմոնիա, Լյուքսեմբուրգ
* 2006 — «Բեյրութի դարպասներ»

## Արտաքին հղումներ
* Պաշտոնական կայք 
* Ճարտարապետական մոռեռնիզմի վարպետը կամ չափավոր պոստմոդեռականը, ''Կոմերսանտ'' թերթի հոդված (մայիսի 13, 1994)

## Ծանոթագրություններ

Կատեգորիա:Մոդեռնիստ ճարտարապետներ
Կատեգորիա:Պատվո լեգեոնի շքանշանի ասպետներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի ճարտարապետներ
Ալյումինագործների ավան

**Ալյումինագործների ավան** (), բնակելի շենքերի համալիր Ռուսաստանի Սվերդլովսկի մարզի Կամենսկ-Ուրալսկի քաղաքում։

Սվերդլովսկի մարզի կառավարության 2001 թվականի դեկտեմբերի 28-ի թիվ 859-ՊՊ որոշմամբ ավանին տրվել է տարածաշրջանային նշանակության ճարտարապետության հուշարձանի կարգավիճակ։

## Ճարտարապետություն
Շենքերն ունեն քաղաքակազմավորող կարևոր նշանակություն, խորհրդային նեոդասականության ձևերով դեկորով կոնստրուկտիվիզմի ոգով կառուցված բնակելի շենքերի նմուշներ են։ Կենտրոնական բնակելի հատվածի համակառույցը 1930-ական թվականների սոցքաղաքի նմուշ է։

1934 թվականին Լենինգրադի «Մոնտաժպրոյեկտալյումինի» նախագծային կազմակերպությունը մշակել է «Ուրալի ալյումինի կոմբինատի գլխավոր հատակագիծը 20 000 բնակիչների համար նախատեսված նրան հարող բանվորական ավանով»։ Համաձայն այդ նախագծի՝ սկսվել է թաղամասի կառուցապատումը առաջին բազմահարկ շենքերով։ Համակառույցը սկիզբ է դրել ՈՒԱԶ-ի սոցքաղաքի բնակելի շրջանի կենտրոնական մասի ստեղծմանը։

Նախագծի հիմքում Եկատերինբուրգում (այն ժամանակ՝ Սվերդլովսկ) «Չեկիստների քաղաքի» նախագիծն է, որն արվել էր 1929 թվականին։ Համակառույցի կենտրոնական մասում պետք է լինեին սոցիալմշակութային և կենցաղային օբյեկտները, իսկ հյուսիսարևմտյան մասում՝ «Ամուրիների մասնաշենք» հանրակացարանը։ Նախագծում նախատեսված էր նաև բակի բարեկարգումը՝ շատրվաններ, փոքր ճարտարապետական ձևեր։

Համակառույցը բաղկացած է չորս շենքից, որոնցից յուրաքանչյուրը բաժանված է երեք հինգհարկանի ծավալի, որոնք միանում են կողաճակատներով՝ շեղումով։ Շենքերի ճակատներն առանձնացված են ուղղահայաց ելուստներով, որոնցում տեղադրվել են աստիճանավանդակներն ու պատշգամբները։ Պատշգամբները միմյանց հետ հորինվածքով կապված են ուղղահայաց և հորիզոնական ուղղություններով։ Շենքերի Կամենսկայա և Ալյումինևայա փողոցների կողաճակատները զարդարում են երկրաչափական պատկերներով ծոփորները։ Շենքերի Շինարարների և Իսետսկայա փողոցների հարավային և արևելյան ճակատների վերին մասերը զարդարված են երկրաչափական նախշով։

## Պատկերասրահ

Комплекс «Городок алюминщиков» (ЦЖС). Алюминиевая улица, 12.jpg
Kamensk-Urslskiy Aluminievaya street 12 2015-09 1442246186.jpg


## Ծանոթագրություններ

## Գրականություն
* 
* Памятники архитектуры Каменска-Уральского / С. И. Гаврилова, Л. В. Зенкова, А. В. Кузнецова, А. Ю. Лесунова — Екатеринбург: Банк культурной информации, 2008. — 92 с.

## Արտաքին հղումներ
* 

Կատեգորիա:1937 հիմնադրումներ
Կատեգորիա:Ռուսաստանի մշակութային ժառանգություն
Կատեգորիա:Սվերդլովսկի մարզի շենքեր և կառույցներ
Սաշա Սպիլբերգ

**Սաշա Սպիլբերգ** (իսկական անունը` Ալեքսանդրա Ալեքսանդրովնա Բալկովսկայա, ), վիդեոբլոգեր, երգչուհի, դերասանուհի և մոդել։ 2018 թվականի ապրիլի տվյալների համաձայն իր հիմնական Sasha Spilberg ալիքում ունի 5,8 միլիոն հետևորդ և ավելի քան 150 հազար՝ իր անգլալեզու Sasha ալիքում։ ՅուԹուբի և *Tubular Influencer Score*-ի տվյալների համաձայն, նա տասը ամենահայտնի աղջիկ բլոգերների շարքում է։

## Կենսագրություն
Ծնվել է 1997 թվականի նոյեմբերի 27-ին Մոսկվայում։ Հայրը՝ Ալեքսանդր Բալկովսկին, *Z-Agency* ստուդիայի համասեփականատերն է։ Ընտանիքի հետ տեղափոխվել էր Եվրոպա, ապրել Իտալիայում և Շվեյցարիայում, այնուհետև նորից վերադարձել Ռուսաստան։ 2010 թվականի մայիսի 19-ին ստեղծել է իր ալիքը։ Ամենաառաջին տեսահոլովակը հրապարակել է 2012 թվականի նոյեմբերի 10-ին «Սաշա Սպիլբերգ & American Eagle» անվամբ։

2015 թվականին RU.TV հեռուստաալիքով մեկ ու կես ամիս շարունակ եթեր էր թողարկվում նրա հեղինակային «Սպիլբերգ Vlog (Սպիլբերգի հետ)» շոուն, որտեղ պատմում էր համացանցում կատարվող հետաքրքիր միտումների մասին։

Սպիլբերգի խոսքերով, երբ նրա ալիքի հետևորդների թիվը հասավ 100 000-ին, նրան սկսեցին գովազդային առաջարկներ ուղարկել․ հարդարման պարագաների գովազդի համար նա ստացել էր 100 000 ռուբլի։ 2016 թվականին նա նկարահանվել է *Unilever* ընկերության *Cornetto* պաղպաղակի գովազդում, որտեղ երգել է *DJ Leonid Rudenko*-ի հետ։ Նույն տարում նա մի շարք հայտնի աստղերի հետ նկարահանվել է «Градусы» խմբի «Градус 100 ( 100 աստիճան)» երգի տեսահոլովակում։ 2017 թվականին նա հայնվել է *Elle Girl* ամսագրի հունվար ամսվա շապիկին Յան Գոյի, Յուլիա Պուշմանի և Կարինե Կասպարյանցի հետ։

2016 թվականին Սպիլբերգը նկարահանվել է Տիմուր Բեկմամբետովի «Взломать блогеров» ֆիլմում։

2017 թվականի մարտին մասնակցել է յութուբերների հանդիպմանը։

2017 թվականի ապրիլին ՌԴ-ի մաշակույթի նախարար Վլադիմիր Մեդսկին նկարահանվել է Սպիլբերգի բլոգում՝ զրույցի ընթացքում ակտիվ գովազդելով մշակութային նախագծեր՝ «Большой» (Մեծ) և «Время первых» (Առաջիների ժամանակը) ֆիլմերը, «Культура. РФ» և «История. РФ» կայքերը։

2017 թվականի մայիսին մասնակցել է Պետական դումայի լսումներին՝ նվիրված երիտասարդների քաղաքականությանը։

Ըստ ՌԲԿ-ի՝ 2014 թվականին Սպիլբերգը աշխատել է 89,4-ից մինչև 742,5 հազար դոլար, իսկ 2016 թվականին նրա հոր խոսքերով ամսական նա աշխատում էր 1 միլիոն ռուբլի։

## Ֆիլմագրություն

## Սկավառակագրություն
### Սինգլ
* 2013՝ «Love»
* 2013՝ «Gatsby’s Girl»
* 2014՝ «Orange City Skies»
* 2015՝ «Твоя тень (Քո ստվերը)»
* 2015՝ «Обещаю (Խոստանում եմ)» 
* 2015՝ «Любить страшно (Սիրելը վախենալու է)»)
* 2016՝ «Растопи лёд (Հալվում է սառույցը)» 
* 2016՝ «Միսս Հիպպիи»
* 2016՝ «Я всегда буду с тобой (Ես միշտ քեզ հետ կլինեմ)»
* 2017`«Ավելորդ շարժումներ»
*2018`«Երգ սննդի մասին»
*2019`«Դանդաղ»

## Ծանոթագրություններ

## Արտաքին հղումներ
* 

Կատեգորիա:Ռուս բլոգերներ
Կատեգորիա:Ռուս դերասանուհիներ
Կատեգորիա:Ռուս երգչուհիներ
Կատեգորիա:Ռուս մոդելներ
Պալատական էլեկտրակայան

**Պալատական էլեկտրակայան** (),  պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1896-1898 թթ.: Դաշնային նշանակության մշակութային ժառանգության օբյեկտ է։ Տեղակայված է Մալայա փողոցի 7-9 տներում, Ցերկովայա փողոցի անկյունում։

## Պատմություն
Էլեկտրակայանի շենքը կառուցվել է ճարտարապետ Սիլվիո Դանինիի նախագծով էլեկտրամատակարարման համար, նախևառաջ Ալեքսանդրովսկի, Մեծ Եկատերինյան, Պահեստային պալատների ջեռուցման և լուսավորության, ինչպես նաև պալատական շենքերի, համահավաք հետիոտնային գնդի լեյբգվարդիաների զորանոցների և սեփական պահակախմբի։ Առաջին քաղաքային էլեկտրակայանը, որը գտնվում է Երգող ջրմուղ աշտարակում, այնքան էլ հզոր չի եղել։ Նոր կայանի համար ընտրվել է և՛ պալատներին, և՛ ջրի աղբյուրին մոտ տարածք։ Շինարարության հրահանգը տրվել է 1896 թվականի հուլիսի 9-ին, իսկ օգոստոսի 8-ին ճարտարապետն արդեն ներկայացրել է նախագիծը։ Շինարարական աշխատանքներն ավարտվել են 1897 թվականի աշնանը, սարքավորումների մոնտաժը շարունակվել է ևս մեկ տարի։ 1898 թվականի նոյեմբերի 8-ին կայանը պաշտոնապես բացվել է։

Էլեկտրակայանի գլխավոր շենքում հիմնական տեղը զբաղեցնում էին շարժիչային բաժինը և կաթսայատունը։ Հատուկ սենյակներ նախատեսված էին աշխատողների, գրասենյակների և արվեստանոցների համար։ Տնտեսական և նյութերի պահպանության համար կառուցվել է կողաշենք։ 1911 թվականին անհրաժեշտություն է առաջացել շենքը բակի կողմից ընդարձակելու նոր մեքենաների և կաթսաների համար։

Կայանն աշխատել է մինչև 1921 թվականը, իսկ 1930-ական թվականներին սարքավորումները ապամոնտաժվել են։ Ընդհանուր էլեկտրակայանին միանալուց հետո կայարանի աշխատանքը դարձավ անհարկի։ 1946-1947 թվականներին էլեկտրակայանի շենքը սարքավորել են «Լենինեց» գիտաարտադրական միավորման համար, այնուհետև Լենինգրադի «Սպուտնիկ» մեխանիկական միավորման գործիքային հատվածի համար։ Ներկայումս շենքը հանձնվել է Իրավագիտության և ձեռներեցության ինստիտուտին։

## Ճարտարապետություն
Շենքը կառուցված է գոթական ոճով։ Փողոցների հատման հատվածում շինության անկյունը կտրված է։ Հատկապես առանձնանում են բարձր կամարավոր պատուհանները, որոնք նախագծված են շարժիչային սենյակի լուսավորման համար և ծխատարները ոճավորված են ատամնավոր բուրգերի տեսքով։ Անկյունային ճակատն ավարտվում է ատամնաձև քիվով։ Տանիքում թասակներով և խաչածաղկավորներով ճակտոնապատն է։ Շենքի կողքի մասերը երկհարկանի են` ուղղանկյուն պատուհաններով։ Փողոցի անկյունում կարելի է տեսնել էլեկտրացանցի թուջե հենարան, նույնպես գոթական ոճով, որը մշակվել է Դանինիի կողմից։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:1898 հիմնադրումներ
Կատեգորիա:Պուշկին քաղաքի շենքեր և կառույցներ
Կատեգորիա:Ռուսաստանի մշակութային ժառանգություն
Ջեյ Քոուլ

**Ջերմեյն Լամար Քոուլ** (), ամերիկյան հիփ հոփ կատարող և երաժշտական պրոդյուսեր, ավելի հայտնի է **J. Cole** մականվամբ։ Լայն ճանաչում է ձեռք բերել դեբյուտային *[[The Come Up]]* միքսթեյփի թողարկումից հետո։ Այնուհետև աշխատելով Roc Nation ձայնագրման ընկերության հետ` թողարկում է երկու միքսթեյփ՝ *The Warm Up* և *Friday Night Lights*:

Քոուլի դեբյուտային ստուդիական *Cole World: The Sideline Story* ալբոմն առաջին անգամ ներկայացվել է Billboard 200 հիթ շքերթի առաջին հորիզոնականներում` արդյունքում ստանալով պլատինե սերտիֆիկատ։ Կատարողի հաջորդ երկու նախագծերը՝ *Born Sinner* և *2014 Forest Hills Drive*, երաժշտության քննադատների կողմից դրական արձագանքների են արժանացել և հետագայում երկու ալբոմներն ստացել են պլատինե սերտիֆիկատներ։ Ավելին, Գրեմմիի 58-րդ մրցանակաբաշխության ժամանակ առաջադրվել է *Best Rap Album* *(«Լավագույն ռեփ ալբոմ»)* անվանակարգում, ինչպես նաև դարձել է վերջին 25 տարիների առաջին ռեփ ալբոմը, որը ստացել է պլատինե սերտիֆիկատ` առանց ալբոմում հյուրերի համար նախատեսված քառատների։

Դրանից բացի, Քոուլն իր ողջ կարիերայի ընթացքում եղել է ոչ միայն իր սեփական ստեղծագործությունների, այլև այլ կատարողների, օրինակ Քենդրիկ Լամարի և Ջանեթ Ջեքսոնի պրոդյուսերը։ Նաև նա Dreamville Records լեյբլի հիմնադիրն է։ 2015 թվականի հունվարին կատարողը որոշում է միայնակ մայրերին անվճար տրամադրել այն տունը, որտեղ նա անց է կացրել իր մանկությունը։

2016 թվականի դեկտեմբերի 9-ին Քոուլը թողարկում է իր չորրորդ ստուդիական ալբոմը` *[[4 Your Eyez Only]]* անունով, իսկ 2018 թվականի ապրիլի 20-ին ներկայացնում է իր 5-րդ ստուդիական *KOD* ալբոմը։

## Երիտասարդ տարիներ
Քոուլը ծնվել է Գերմանիայի Ֆրանկֆուրտ քաղաքի ամերիկյան ռազմաբազայում։ Քոուլի հայրը աֆրոամերիկացի զինվոր էր ԱՄՆ-ից, իսկ մայրը եղել է սպիտակամորթ գերմանացի, ով աշխատում էր ԱՄՆ-ի փոստային ծառայությունում։ Քոուլը ունի Զաք անունով եղբայր։ Արդյունքում Ջերմեյնի հայրը հեռացել է ընտանիքից, ինչն ստիպել է Քոուլի մորը տեղափոխվել Հյուսիսային Կարոլինա նահանգի Ֆեյեթվիլ քաղաքը։ Երիտասարդ ժամանակ Քոուլը զբաղվում էր բասկետբոլով և երաժշտությամբ։ 12 տարեկան հասակում նա սկսում է ռեփ կարդալ, իսկ որոշ ժամանակ անց Սուրբ ծննդյան առթիվ մայրը նրա համար գնում է ASR-X սեմփլեր։ Քոուլը սովորել է Terry Sanford High School-ը և ավարտել է այն 2003 թվականին։ Դպրոցը ավարտելուց հետո ընդունվել է St. John’s University-ն, որը ավարտել է գերազանց գնահատականներով։ Երիտասարդ ժամանակ Քոուլը թերթեր է վաճառել, աշխատել է որպես կոլեկցիոներ և արխիվի աշխատող։

մինի|182x182px|Նաս

## Անձնական կյանք
2016 թվականի հունվարին Ռայան Քուգլերի հետ հարցազրույցի ժամանակ Քոուլը խոստովանել է, որ ամուսնացած է։ Ապագա կնոջ հետ ծանոթացել է St. John’s University-ում. նրանք երկար հանդիպել են։ Այժմ նրա կինը՝ Մելիսա Հիելթը, Dreamville Foundation-ի գործադիր տնօրենն է։

## Սկավառակագրություն
### Ստուդիական ալբոմներ

**<big>Live ալբոմներ</big>**

**<big>Համատեղ ալբոմներ</big>**

### [[Մինի ալբոմ]]

### Միքսթեյփեր

## Ծանոթագրություններ

## Արտաքին հղումներ
* 
* Ֆան-կայք J. Cole

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի հիփ հոփ երգիչներ
Լեոպոլդո Լուգոնես

**Լեոպոլդո Լոգունես** (, ), արգենտինացի բանաստեղծ, գրող և լրագրող, լատին-ամերիկյան գրականական մոդերնիզմի ներկայացուցիչ։ XX դարի առավել հայտնի արգենտինացի բանաստեղծներից մեկը և հայտնի նիկարագուացի բանաստեղծ-մոդերնիստ Ռուբեն Դարիոյի մոտ ընկերը։ 1938 թվականին կյանքն ավարտել է ինքնսպանությամբ՝ ընդունելով ցիանիդի չափաբաժին։

## Ստեղծագործություն
Երիտասարդ հասակում Լեոպոլդո Լուգոնեսը հետաքրքրվում էր սոցիալիստական և անարխիական գաղափարներով, որի արդյունքում դարձավ արգենտինական բուրժուազիայի երիտասարդ բանաստեղծ, որն ի հայտ էր բերում եվրոպական մշակույթի վերջին ձեռբերումները։ 1982 թվականին զբաղվել է լրագրությամբ, աշխատել է «La Montaña» ամսագրում, ընկերացել է Արգենտինայի նախագահի թեկնածու Մանուել Կինտանայի (Manuel Quintana) հետ։

Բանաստեղծությունների հաջորդող հավաքածուները Լուգոնեսին արտասովոր հայտնիություն բերեցին ամբողջ Լատինական Ամերիկայում։ «*Odas seculares*» հավաքածուում Լուգոլեսը հերոսացնում է արգենտինական բուրժուազիայի պատմությունը։

## Բանաստեղծություններ
### Հավաքածուներ
* Ոսկե սարեր / *Las montañas del oro* (1897)
* Կիսալուսին այգում / *Los crepúsculos del jardín* (1905)
* Լուսինային երգեր / *Lunario sentimental* (1909)
* *Odas seculares* (1910)
* *El libro fiel* (1912)
* Բնապատկերների գիրք / *El libro de los paisajes* (1917)
* *Las horas doradas* (1922)
* *Romances del río seco* (опубликован посмертно в 1939)

## Հեքիաթներ
* *Las fuerzas extrañas* (1906)
* *Cuentos fatales* (1926)

## Հրատարակումներ հայերեն լեզվով
* Լեոպոլդո Լուգոնես, Անսովոր ուժեր /թարգմ․՝ Կառա Չոբանյանի, Ե․, «Վերնատուն մեդիա» ՍՊԸ, 2018։

## Ճանաչում
Լուգոնեսի պատվին Կորդովայում փողոց է անվանվել։

## Ծանոթագրություններ

## Արտաքին հղումներ
* Լեոպոլդո Լուգոնես — գրքեր, կենսագրություններ

Կատեգորիա:Ինքնասպան գրողներ
Կատեգորիա:Մոդեռնիստ գրողներ
Կատեգորիա:Արգենտինացի գրողներ
Կատեգորիա:20-րդ դարի բանաստեղծներ
Կատեգորիա:Արգենտինացի լրագրողներ
Կատեգորիա:Արգենտինացի թարգմանիչներ
Կատեգորիա:Արգենտինացի բանաստեղծներ
Կատեգորիա:Իսպանալեզու գրողներ
Կատեգորիա:Բուենոս Այրես քաղաքում մահացածներ
Կատեգորիա:Լատինաամերիկացի գրողներ
Կատեգորիա:Բանաստեղծներ այբբենական կարգով
Կոկորևի առանձնատուն

**Ա. Վ. Կոկորևի (տնամերձ) առանձնատուն** (), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1859 թվականին, վերակառուցվել է 1901-1904 թթ.: Տարածաշրջանային նշանակության մշակութային ժառանգության օբյեկտ է։ Գտնվում է Մոսկովսկայա փողոցի թիվ 55 հասցեում։

## Պատմություն
Նախնական տունը կառուցվել է 1859 թվականին ճարտարապետ Ա. Մ. Բոլոտովի կողմից արքայազն Դոնդուկով-Կորսակովի համար։ 1901 թվականին պետական խորհրդական Վ. Ե. Կուպֆերին պատկանող տարածքը, հարևան տարածքի հետ միասին գնել է առևտրական և բարերար Վասիլի Կոկորևի որդին՝ Ալեքսանդր Վասիլիևիչ Կոկորևը։ Տունը վերակառուցվել է 1901-1904 թթ. նախապես գոյություն ունեցող երկհարկանի շենքից ճարտարապետ Սիլվիո Դանինիի նախագծով։ Ճարտարապետը ընդարձակել (գրեթե երկու անգամ փողոցի երկայնքով) և կրկին ձևակերպել է շենքը։ Կոկորևը մահացել է 1909 թվականին և տունը վաճառվել է։ Առաջին համաշխարհային պատերազմի ընթացքում տանը տեղակայվել է հիվանդանոցը, որտեղ աշխատել են ճարտարապետ Դանինի կինը, որդին և դուստրը։ Հոկտեմբերյան հեղափոխությունից հետո Կոկորևի առանձնատանը տեղավորվել է տեխնիկում հանրակացարանի հետ միասին, 1958 թվականից՝ Գյուղատնտեսական ինստիտուտը, վերջին տարիներին շենքը թվարկվել է որպես Սանկտ Պետերբուրգի պետական ագրարային համալսարանի 8-րդ մասնաշենքը։ Այժմ այն պատկանում է «Պետրոստրոյ կորպորացիա» ընկերությանը։

## Ճարտարապետություն
Շենքի տեսքը միավորում է կեղծ-գոթիկա և մոդեռնի առանձնահատկություններ։ Ընդլայնված ճակատը տեսողականորեն բաժանված է մի քանի հատվածների։ Բարձր ճակտոնապատը, սրածայր կամարներն ու արկայակերպ գոտիները վերաբերում են գոթական տարրերին։ Կորած վրանաձև աշտարակը գտնվում է ճակատի աջ անկյունում, մուտքի վերևում։ Ճակատը հարուստ կերպով զարդարված է դեկորատիվ փայլաթիթեղով և փորագրված աղյուսով։ Շենքի մուտքը զարդարված է կռածո մետաղից պատրաստված քիվով։ Տարածքի խորքում կառուցված կողաշենքը նախատեսված է եղել ձմեռային այգու համար։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:1904 հիմնադրումներ
Կատեգորիա:Պուշկին քաղաքի շենքեր և կառույցներ
Տաղարան (3055)

**Տաղարան** (3055), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3055 թվի տակ։ Ձեռագիրը գրվել է 1831 թվականին Մինասի որդի Աքուլեցի Օվանես գրիչի կողմից։ Գրված է թղթի վրա, որը ունի 21,5X17,3 չափս։ Ձեռագիրը կազմված է 28 թերթից։ Գրված է միասյուն, նոտրգրով։ Կազմը՝ լաթատապ ստվարաթուղթ։ Հիշատակարաններ գրչի՝ 14ա (1835թ.), 4բ (1874թ.):
## Բովանդակություն
Տազք (Քեշիշ օղլի, Ղարաջայ օղլան, Նաղաշ Յովնաթան, Թուրինջ, Բաբա, Սուլեյման, Յարութիւն Սալմաստեցի, Ալի, Խաստա Ղասում, Շիքասթա Աբաս, Բէչտրայ Մինաս, Աշըղ Դօնի, Մուրթուզա, Մամադալի, Վաղըֆ, Մինա, Դալլաք Մուրազ, Առուստամ, Նաղաշ Պետրոս, անանունք)։

## Ծանոթագրություններ

Կատեգորիա:Մատենադարանի ձեռագրեր
Հրաման թիվ 0038

«**ՀՀ գերագույն գլխավոր հրամանատարի կողմից առաջադրված խնդիրների կատարման վերաբերյալ**», որը հայտնի է որպես **Հրաման թիվ 0038**, 2008 թվականի փետրվարի 23-ին Հայաստանի Հանրապետության պաշտպանության նախարար Միքայել Հարությունյանի կողմից ստորագրված հույժ գաղտնի հրաման։ 
 
Մարտի 1-ի գործի շրջանակներում Միքայել Հարությունյանը ճանաչվել է մեղադրյալ և իր նկատմամբ հայտարարվել է հետախուզում։

## Նախապատմություն

Համաձայն լրատվամիջոցների, հրամանը ի հայտ է եկել 2008 թվականի Հայաստանի Հանրապետության նախագահական ընտրությունների արդյունքների դեմ բողոքի ցույցերը ցրելու նպատակով։

## Իմաստ և նպատակներ
Համաձայն մի շարք լրատվամիջոցների, ՀՀ պաշտպանության նախարար Միքայել Հարությունյանը 2008 թ.-ի փետրվարի 23-ին ստորագրել է հույժ գաղտնի թիվ 0038 հրամանը, որում խաղաղ ցուցարարները բնորոշվել են «ՀՀ նախագահական ընտրությունների արդյունքները չընդունող, իրավիճակը ապակայունացնող քաղաքական ուժեր», և «երկրի բնականոն զարգացումը» ապահովելու նպատակով ՀՀ զինված ուժերի ողջ անձնակազմը տեղափոխվել է զորանոցային վիճակի։ Հրամանին համաձայն, երկրում ստեղծվել են սպայական խմբեր, որոնց զինել են տաբելային զենքերով։ Համաձայն թիվ 0038 հրամանի, «ՀՀ Զինված ուժերի կազմից ստեղծվել են բարձր շարժունակությամբ, բարդ իրավիճակներում արդյունավետ գործելու ունակ հավաքական ստորաբաժանումներ, որոնց զինել են հրաձգային զենքերով։ Հանձնարարվել է ստորաբաժանումները համալրել առավել պատրաստված, հոգեբանորեն կայուն ծառայողներով»։

Ինչպես նշում են լրատվամիջոցները, հրամանի համաձայն «Երևանում փաստացի սահմանված ռազմական դրության և զինված ուժերի հակասահմանադրական օգտագործման շրջանակներում, այդ հրամանով ձևավորված զինվորական կառավարման նոր կառույցի կազմակերպմամբ իրականացվել է բանակային ստորաբաժանումների տեղաշարժ՝ Զինված ուժերի մի շարք ստորաբաժանումներ զինված դուրս են բերվել տեղակայման հիմնական վայրերից և տեղափոխվել Երևանում կամ քաղաքամերձ հատվածներում տեղակայված զորամասեր»։

## Ծանոթագրություններ

Կատեգորիա:Հայաստանի պաշտոնական փաստաթղթեր
Կատեգորիա:2008 Հայաստանում
Խեներալ Վինտեր

**Խեներալ Վինտեր** (), չիլիացիների շրջանում տարածված է՝ **Պալենա** (), բարձրալեռնային աղի լիճ Հարավային Ամերիկայում՝ Արգենտինայի և Չիլիի սահմանին։

Լիճը գտնվում է Չիլիի Հանրապետության Լոս Լագոս տարածաշրջանի արևելքում և Արգենտինայի Չուբուտ պրովինցիայի արևմուտքում։ Ընդհանուր հաշվով զբաղեցնում է 135 կմ² է, որից 51,2 կմ²-ը բաժին է հասնում Չիլիին, իսկ մնացած 83,8 կմ²-ը՝ Արգենտինային։ Պալենա գետի միջոցով լճի ջուրը Կորկովադոյի նեղուցով թափվում է Խաղաղ օվկիանոս։

Լճի ափին է գտնվում Պալենա լճի ազգային արգելոցը, որի տարածքում կան բարձր լեռնագագաթներ, սառցադաշտեր և նոսր անտառներ։ Հարուստ և բազմազան է նաև բուսական և կենդանական աշխարհը։

## Ծանոթագրություններ

Կատեգորիա:Արգենտինայի լճեր
Կատեգորիա:Չիլիի լճեր
Կատեգորիա:Հարավային Ամերիկայի լճեր
Կատեգորիա:Սահմանային լճեր
Օրենսգիրք (3059)

**Օրենսգիրք** (3059), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3059 թվի տակ։ Ձեռագիրը գրվել է 1843 թվականին Յովսեփ Տեր–Յովհաննեսեան Տեր–Յովսեփեան գրիչի կողմից  Դաւրէժում։ Ստացողը եղել է Մելիք Մեհրապետն Աւադ խան Տփխիզեցին։ Գրված է թղթի վրա, որը ունի 22,2X17 չափս։ Ձեռագիրը կազմված է 464 թերթից։ Գրված է միասյուն, նոտրգրով։ Կազմը՝ կաշեպատ ստվարաթուղթ։ Հիշատակարաններ նախագաղափար՝ 109բ (1653թ.), գրչի՝ 2բ, 463բ, հետագայի՝ 1ա (1906թ.), 2ա։

## Բովանդակություն
* Մխիթար Գոշի Դատաստանագիրք,
* Կանոնագիրք հայոց, 
* Յտկ․ Ղրիմեցւոյ Յաղագս պսկաի ամուսնացելոց, Յաղագս ազգականութեան,
* Օրենք յաղթող թագաւորաց,
* Գլուխք ի  Մովսիօական օրինաց,
* Համառօտ ժողովումն օրինաց

## Ծանոթագրություններ

Կատեգորիա:Մատենադարանի ձեռագրեր
Բժշկարան (3060)

**Բժշկարան** (3060), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3060 թվի տակ։ Ձեռագիրը գրվել է 1802 թվականին։ Գրված է թղթի վրա, որը ունի 20,8X16 չափս։ Ձեռագիրը կազմված է 350 թերթից։ Գրված է միասյուն, նոտրգրով:Կազմը՝ կաշեպատ ստվարաթուղթ։ Հիշատակարաններ գրչի՝ 324ա, 348բ։
## Բովանդակություն
* Բժշկարան (յՈւսումն բժշկութեա, յԱխրապատին գրոց Ամիրգովլաթայ Ամասիացւոյ),
* Դեղագիրք,
* Բառք բժշկականք։
*
## Ծանոթագրություններ

Կատեգորիա:Մատենադարանի ձեռագրեր
Գանձարան (3053)

**Գանձարան** (3053), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3053 թվի տակ։ Ձեռագիրը գրվել է 19-րդ դարում [ենթադրաբար] Մոսկվայում։ Գրված է թղթի վրա, որը ունի 35X22 չափս։ Ձեռագիրը կազմված է 88 թերթից։ Գրված է միասյուն, շղագրով։ Կազմը՝ ստվարաթուղթ։

## Բովանդակություն
Ներբող իշխանացն Լազարեանց (դրամատիկական չափ․)

## Ծանոթագրություններ

Կատեգորիա:Մատենադարանի ձեռագրեր